ཅོ་
ལྔ་ལ་ནི་རབ་ཏུ་བསྔགས། །མར་ངོའམ་དེ་བཞིན་དུས་གསུམ་སྟེ། །ཟླ་གཅིག་དག་ལ་དུས་
དྲུག་ནི། ཁྱད་པར་རྟག་ཏུའང་གསུམ་པ་སྟེ། །སྤྱི་དང་ཁྱད་པར་ཤེས་པར་བྱ། །གཞན་ཡང་།
སྔགས་པས་ནུབ་མོ་ཁྱད་པར་དུས། །ཉི་མ་རེ་རེའམ་ཇི་སྙེད་པར། །ཟླ་བ་རེ་རེའམ་ལོ་རེ་
ལ། །དེ་མ་བྱས་ན་དམ་ཚིག་ཉམས། །ཞེས་སོ། །གནས་ནི། དུར་ཁྲོད་ཤིང་གཅིག་སྐྱེད་
མོས་ཚལ། །ཀུན་དགའ་ར་བ་ཆུ་བོའི་ངོགས། །རི་སུལ་འཚེ་བ་མེད་པའམ། །རང་གི་ཁྱིམ་
སོགས་གནས་རྣམས་སོ། །ཡོ་བྱད་ནི། ས་གཞི་བ་ཡི་རྣམ་ལྔས་བྱུག །མེ་ཏོག་དྲི་ཞིམ་སྣ་
ཚོགས་དགྲམ། །མཆོད་པ་ཚུལ་བཞིན་བཤམ་པར་བྱ། །གཏོར་མ་གཉིས་སུ་བཤམས་པར་
གསུངས། །ཕྱག་བཞེས་གཏོར་མ་བཞི་སོགས་མཛད། །ཐོད་པ་ཆ་ནི་གཅིག་པ་རུ། །ཆང་
གིས་བཀང་ལ་མདུན་དུ་བཤམ། །བདུད་རྩི་ལྔ་ཡིས་ཀུན་ལ་སྦགས། །རྟེན་ནི་དགྲམ་པ་
ཉིད་དུ་བྱ། །དེ་ལ་ཤ་དང་ཆང་དག་དང་། །འབྲས་ཆན་ལ་དུ་འཁུར་བ་དང་། །དེ་བཞིན་
ཟ་བ་བཅའ་བ་དང་། །བཏུང་བ་དེ་བཞིན་ལྡག་པ་དང་། །མྱང་བ་ལ་སོགས་འབྱོར་པའི་
ཚད། །ཚོགས་ཀྱི་འབྱོར་པ་སྟ་གོན་བྱ། །རོ་ཡི་སྟན་ནམ་འཇམ་པ་སོགས། །ཚད་དང་
མཐུན་པར་ཅི་རིགས་བཞག །ཚོགས་ཀྱི་བདག་པོ་དགེ་སློང་ལ། །རྒྱུད་རྣམས་མང་པོ་
ཤེས་གྱུར་ཅིང་། །དགེ་སྦྱོར་བརྩོན་ལ་རྟོག་པ་སྤང་། །དེ་ཉིད་བཅུ་ཤེས་སྙིང་རྗེ་ཆེ། །དམ་
ཚིག་བསྟེན་ལ་འདོད་ཆུང་སོགས། །མཚན་ཉིད་ལྡན་པའི་བླ་མ་ལ། །སེམས་བསྐྱེད་པ་ལ་
སྙན་གསན་དབབ། །དེ་ནས་གཞན་ཡང་དམ་ཚིག་ཅན། །བླ་མ་ལ་གུས་རྟོག་པ་ཆུང་། །
འཁོན་གཅུགས་མེད་ཅིང་རབ་དད་པ། །ལྷ་གྲངས་ལ་སོགས་མི་གསོལ་གདབ། །དབྱུག་
- 195 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྔོན་ང་རྒྱལ་འཛིན་པ་ཡི། །སློབ་མ་སྒོ་དྲུང་དག་ཏུ་བཞག །ཆོ་ག་ནི། དངོས་གཞི་ཚིམ་པ་
དྲུག་ཏུ་གོ་བར་བྱའོ། །ཚོགས་ཀྱི་མི་རྣམས་སྒོ་དྲུང་དུ་ལྷགས་པ་དང་། དབྱིག་པ་སྔོན་པོ་
ལ་གསོལ་བ་གདབ་པར་བྱ་སྟེ། ཁྱེད་ཀྱི་དམ་ཚིག་ལ་ནི་ཁྲོ་བོ་སྔོན་པོ་མཛེས། །དངོས་
གྲུབ་ཕྱག་ན་དབྱིག་ཏོ་དང་ནི་རིན་ཆེན་བཅིངས་པ་འཛིན། །དཔལ་ལྡན་དཔའ་བོ་འདུ་
བ་འཁོར་གྲོལ་ཁུམས་མཁས་མཛེས། །རྣལ་འབྱོར་མ་ཡི་ནང་དུ་བདག་ཐོངས་ཤིག ལན་
བརྗོད་པ། འདིར་ནི་ཆོས་རྣམས་བཟང་པོར་ལྟོས། །འདུས་པ་རྣམས་ལ་ཐེ་ཚོམ་མེད། །བྲམ་
ཟེ་ཁྱི་དང་གདོལ་པ་དང་། །རང་བཞིན་གཅིག་པ་ཉིད་དུ་ཟོ། །ཞེས་བརྗོད་དེ། བརྡ་དང་།
བརྡའི་ལན་ནོ། །དེ་རྣམས་མ་ཤེས་པར་གྱུར་པ་ནི་འོང་དུ་མི་གཞུག་གོ །ནང་དུ་བྱུང་བ་
རྣམས་ལ་ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཕཊ་ཅེས་བརྗོད་ཅིང་བུམ་ཆུས་གཏོར་
བར་བྱའོ། །དེ་ནས་སོ་སོའི་བླ་མ་ལ་མཎྜལ་ཕུལ་ལ་གྲལ་རིམ་གྱིས་འདུག་པར་བྱས་ཏེ་དེ་
སྐད་དུ། དབང་བསྐུར་ཐོབ་ཅིང་བློ་ལྡན་བཟོད། །བརྩོན་དང་དྲན་པ་ལ་སོགས་ལྡན། །
དམ་ཚིག་སྤྱད་ཆ་སྤྱོད་པར་ལྡན། །རྒན་པའི་རིམ་པ་བཞིན་དུ་འདོད། །དབང་མ་ཐོབ་
པར་མི་རིགས་པས། །སྒྲུབ་པོས་འཁོར་ལོ་དེ་བྱའོ། །ཞེས་བྱས་ཏེ་དབང་བསྐུར་ཐོབ་པའི་
རྒན་རིམ་མོ། །དེ་ནས་ལས་ཀྱི་རྡོ་རྗེར་སློབ་མས་སྤྱིར་མཎྜལ་ཕུལ། སོ་སོར་མེ་ཏོག་གི་ཕྲེང་
བ་ཕུལ་ལ། ཕྱག་བྱས་ཏེ་པུས་མོ་བཙུགས་ལ། རྡོ་རྗེའི་འཛིན་སོགས་དགོངས་སུ་གསོལ། །
བདག་གི་ཚོགས་ཀྱི་ཁྱད་པར་འདི། །དང་བའི་སེམས་ཀྱིས་འབུལ་ལགས་ན། །ཅི་བདེར་
བར་ནི་བཞེས་སུ་གསོལ། །གལ་ཏེ་དེ་མི་ཤེས་པར་གྱུར་ན་ལྷའི་རྣལ་འབྱོར་ལ་ཐུགས་གཏད་
པར་ཞུ། ཞེས་གསོལ་བ་གདབ་བོ། །དེ་ནས་གཞན་རྣམས་ཀྱི་མེ་ཏོག་བསྡུས་ལ་མཎྜལ་
བྱས་པ་བླ་མ་ལ་དབུལ། བླ་མའི་མེ་ཏོག་བླ་མ་གོང་མ་ལ་ཡིད་ཀྱིས་དབུལ་ལོ། །དེའི་རྗེས་
ལ་ཡི་གེ་བརྒྱ་པ་བརྗོད་པས་དམ་ཚིག་གི་ལྷག་ཆད་སྦྱང་། ཁྲོ་བོ་བཅུའི་སྲུང་བའི་འཁོར་
- 196 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ལོ་བརྟན་པར་བསྒོམ་པ་ཡང་ཕྱག་བཞེས་ལ་མཛད། དེའི་རྗེས་ལ་མངོན་པར་རྟོགས་པ་
རྒྱས་པར་བསྒོམ་པར་བྱའོ། །དེའི་རྗེས་ལ་བཟླས་པ་ཅི་རིགས་པར་བྱའོ། །དེའི་རྗེས་ལ་
བདག་ཉིད་ཀྱི་དཀྱིལ་འཁོར་ལ་རྒྱས་པར་མཆོད་པར་བྱ་སྟེ། དེ་ལ་ཕྱིའི་མཆོད་པ་ནི་བདག་
གིས་སློབ་དཔོན་གྱིས་ཀྱེའི་རྡོ་རྗེ་ལས་དང་པོ་པས་ནང་ནུབ་ཏུ་བྱ་བའི་ཆོ་ག་མཛད་པ་
ལས་ཤེས་པར་བྱའི་འདིར་མ་སྤྲོས་སོ། །ནང་བདུད་རྩིའི་མཆོད་པ་ནི་གཏོར་མ་བཞིན་
བྱིན་གྱིས་བརླབ་ལ་ཐོག་མར་བླ་མ་རྣམས་ལ་དབུལ་ཏེ། རང་གི་རྩ་བའི་བླ་མ་ལ་ཐོག་མར་
རོ། །དེ་ཡང་མཚན་བརྗོད་པ་སྔོན་དུ་འགྲོ་བས་མངོན་སུམ་ལྟ་བུས་གསོལ་བར་བསམས་
ལ་དབུལ་ལོ། །དེ་ནས་བརྒྱུད་པ་རྣམས་ལ་སྟེ། པདྨ་བཛྲའི་བརྒྱུད་པ་ལྟ་བུ་ལ། ཕྱག་ན་རྡོ་
རྗེའི་བི་ལཱ་སྱ་ནི་བཛྲཱི་དང། །ཡན་ལག་མེད་པའི་རྡོ་རྗེ་པདྨའི་མྱུ་གུ་དང་། །ཨིནྡྲ་བྷུ་ཏི་ནག་
པོ་སྤྱོད་པ་ཞེས་བྱ་དང་། །བྲམ་ཟེ་དཔལ་འཛིན་ག་ཡ་དྷ་ར་ཉིད། །མི་བསྐྱོད་རྡོ་རྗེ་ཞེ་སྡང་
རྡོ་རྗེ་དང་། །རོལ་པའི་རྡོ་རྗེ་ཞེས་བྱ་བས་བརྒྱུད་པ་ལ་མཚན་ནས་བརྗོད་པ་སྔོན་དུ་འགྲོ་
བས་མངོན་སུམ་གསོལ་བ་ལྟ་བུར་དམིགས་ནས་དབུལ། ཨོཾ་སརྦ་ཏ་ཐཱ་ག་ཏ་ཨ་མྲྀ་ཏ་བཛྲ་
སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་སོ། །བིརླ་པའི་བརྒྱུད་པ་ལ། བདག་མེད་མ་དང་
བིརླ་པ། །ནག་པོ་ཌ་མ་རུ་པ་པ། །ཨ་བ་དྷཱུ་ཏཱི་ཞེས་བྱ་དང་། །མཚན་མཆོག་ག་ཡ་དྷ་ར་
དང་། །མི་བསྐྱོད་ཞེ་སྡང་རྡོ་རྗེའི་རོལ་པའི་རྡོ་རྗེ་དང་། །བླ་མ་རྣམས་ལ་གུས་པས་མཆོད། །
བིལྦ་པའི་སློབ་མ་ཌཾ་བི་པའི་རྗེས་འབྲང་ལ། ྃ་བི་པ་དང་ཨ་ལ་ལ་བཛྲ། །ནགས་ཁྲོད་
གརྦྷ་རི་བ་བསོད་སྙོམས་པ། །ཐུབ་དཀའ་ཟླ་བ་དཔའ་བོ་རྡོ་རྗེ་དང་། །མི་བསྐྱོད་ཞེ་སྡང་
རོལ་པའི་རྡོ་རྗེ་ལའོ། །དེ་རྣམས་ཀུན་གྱི་ཐོག་མར་རང་གི་རྩ་བའི་བླ་མའི་མཚན་བརྗོད་
པ་སྔོན་དུ་འགྲོ་བས་མཆོད་དོ། །གཞན་ཡང་བླ་མ་དང་བརྒྱུད་པའི་མཚན་བརྗོད་པ་དང་
སྔགས་ཀྱིས། གཙོ་བོ་ལ་རྩ་སྔགས་སྙིང་པོ་ཉེ་སྙིང་གིས། བདག་མེད་མ་ལ་ཕྲེང་སྔགས་དང་
- 197 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྙིང་པོས། འཁོར་རྣམས་ལ་རང་སྔགས་ཀྱིས། དུར་ཁྲོད་བརྒྱད་ལ་འབྲུ་གསུམ་གྱིས་སོ། །
གཞན་ཡང་རང་གི་ཆོས་སྐྱོང་ལ་སོགས་པ་ལའོ། །དེའི་རྗེས་ལ་སྙིང་གར་བདུད་རྩི་མྱང་
བར་བྱའོ། །དེའི་རྗེས་ལ་རྡོ་རྗེ་དྲིལ་བུ་གསིལ་ཞིང་། ལྷ་མོ་བརྒྱད་ཀྱིས་མཆོད། བསྟོད་པ་
གཉིས་ཀྱིས་བསྟོད། དེའི་རྗེས་ལ་ལྷ་དང་འབྱུང་པོ་ལ་གཏོར་མ་སྦྱིན་པ་ནི། འཇིག་རྟེན་
དང་འཇིག་རྟེན་ལས་འདས་པའང་རང་གི་ཕྱོགས་སྐྱོང་ལ་སྦྱིན་པ་སྟེ། དེ་ཡང་གཞན་ལོགས་
ན་ཡོད་པ་དང་ལས་ཀྱི་ཆོ་ག་མཐོང་བས་སོ། །ཕྱག་བཞེས་ལ་སྒྲོལ་མ་དང་མི་གཡོ་བ་གཉིས་
ལའང་མཛད་དོ། །གཞི་བདག་ལའང་སྐབས་སུའོ། །དེ་ནས་ཚོགས་ཀྱི་ཡོ་བྱད་མདུན་དུ་
འོངས་ལ་གཏོར་མ་བཞིན་བྱིན་གྱིས་བརླབས་ལ་ཕུད་བླ་མ་ལ་དབུལ། གཏོར་མ་ལ་སྔགས་
བརྗོད་པ་སྔོན་དུ་འགྲོ་བས་ཐོག་མར་ཏྲི་པི་ཏ། བ་ལ། མ་ད་ན། མ་ལ་ཨིནྡྷནྡྷ་ན། བཟའ་བ་
དང་། ཀླད་པ་སྣ་ཚོགས་དབུལ་ལོ། །དེ་ནས་དམ་ཚིག་དང་ལྡན་པའི་དཔའ་བོ་དང་
རྣལ་འབྱོར་མ་རྣམས་ཚོགས་ཀྱི་ཁ་ཟས་ཀྱིས་ཚིམ་པར་བྱ་བ་ནི། སྐྱེས་པའི་ཐོད་ཆེན་ཆ་
གཅིག་པར། །ཆང་ནི་བཟང་པོས་ཡོངས་བཀང་ལ། །པདྨ་བསྐོལ་བའི་ལག་པ་ཡིས། །བླ་
མ་སོགས་ལ་དབུལ་བར་བྱ། །འདིར་ནི་ཆོས་རྣམས་བཟང་པོར་ལྟོས། །འདུ་བ་རྣམས་ལ་
ཐེ་ཚོམ་མེད། །བྲམ་ཟེ་ཁྱི་དང་གདོལ་པ་དང་། །རང་བཞིན་གཅིག་པ་ཉིད་དུ་ཟོ། །བདེ་
གཤེགས་ཆོས་ནི་རིན་ཐང་མེད། །འདོད་ཆགས་དྲི་མ་རྣམ་པར་སྤངས། །གཟུང་དང་
འཛིན་པ་དང་བྲལ་བ། །དེ་བཞིན་ཉིད་ལ་གུས་ཕྱག་འཚལ། །དེ་ཡང་། བླ་མ་ལ་ནི་སྣོད་
གཉིས་དབུལ། །སྣོད་ནི་རེ་རེ་ཀུན་ལའོ། །དེ་བཞིན་བཟའ་བཏུང་ཉིས་འགྱུར་ཏེ། །གུས་
པ་ཡིས་ནི་བཟའ་བཏུང་དབུལ། །དེ་ཡང་བཟའ་བའི་སྔོན་དུ། ཨེ་མའོ་ཡེ་ཤེས་ཆེན་པོ་
རྣམས། །ཚོགས་ཆེན་འབར་བས་ཉོན་མོངས་སྲེག །འདི་འདྲའི་བདེ་བ་ཐོབ་འགྱུར་བ། །
ཀུན་གྱིས་ཨ་ཧོ་སུ་ཁ་བརྗོད། །དེ་ནས་ཀུན་གྱིས་མགྲིན་གཅིག་ཏུ། །ཨ་ཧོ་སུ་ཁ་བྷ་གཱ་ནཱཾ།
- 198 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ལག་པ་གཡོན་པ་འོག་ཏུ་བཞག་ལ་གཡས་པས་ཁ་བཅད་ལ། ཨ་ཧོ་སུ་པྲ་ཡཾ་ནཾ། མ་ཧཱ་མུ་
དྲཱ་པ་དྷི་ནཾ། ཏ་རནྟེ་ན་ཧཱུྃ་ཧ་ཧ་ཧ་ཧ་ཧོ། དེའི་རྗེས་སུ་ཁ་ཟས་ལོངས་སྤྱད་དེ། མང་པོས་
ཅི་བྱ་དགོས་མེད་པ། །སྙིང་གའི་ས་བོན་མེ་འབར་ལ། །དེར་ནི་ག་བུར་བཏུང་བར་བྱ། །
དཀྱིལ་འཁོར་པ་ལ་དེ་རབ་མཆོད། །བཏུང་བ་དེ་ཡིས་རྣལ་འབྱོར་པ། །མྱུར་དུ་དངོས་
གྲུབ་ཐོབ་པར་འགྱུར། ཁ་ནི་ཧིཾ་ཁུང་ལག་པ་གཟར་བུ་སྟེ། །ཡིད་ཀྱིས་མེ་ལ་སྟོབས་སོགས་
བསྲེག ནང་གི་བདག་ཉིད་སྦྱིན་སྲེག་གིས། །རང་འདོད་ལྷ་ནི་ཚིམ་པར་བྱ། །ལྕེ་ཧཱུྃ་དེ་
ཉིད་ཁྱད་པར་ལས། །མན་ངག་ཤེས་པས་བཟའ་བྱ་སྟེ། །ལྷ་ཡི་རྣལ་འབྱོར་མེད་གྱུར་པས། །
ཚོགས་ཀྱི་ཁ་ཟས་ཟོས་ན་ནི། ཁྱི་ཡི་སྐྱེ་བ་བརྒྱར་སྐྱེས་ནས། །སྨེ་ཤ་ཅན་དུ་སྐྱེ་བར་འགྱུར།
གལ་ཏེ་རྣལ་འབྱོར་ལྡན་པ་ཡིས། ཁ་ཟས་བཟའ་བར་བྱས་གྱུར་ན། །བསོད་ནམས་རྣམས་
ཀྱི་མཐར་ཐུག་པ། །ཚོགས་ཀྱི་འཁོར་ལོ་ཞེས་བྱའོ། །བསོད་ནམས་འདོད་པས་དེ་ལས་
གཞན། །སྨིག་རྒྱུར་ཆུ་ནི་རྙོག་པ་དང་། །བཀྲེས་ཕྱིར་ཕུབ་མ་བརྡུང་བ་དང་། །མར་འདོད་
ཆུ་ནི་བསྲུབས་དང་མཚུངས། །གཞན་ཡང་ཚོགས་ཀྱི་དུས་ཀྱི་བསླབ་བྱ་གཞན་པྲཛྙ་ར་ཀྵི་
ཏ་དང་། པདྨའི་མྱུ་གུ་དང་། ཌཾ་བི་པ་ལ་སོགས་པས་མཛད་པ་ལས་ཤེས་པར་བྱའི་གཞུང་
མངས་པས་འཇིགས་པས་འདིར་མ་བྲིས་སོ། ཁ་ཟས་ཀྱིས་ཚིམ་པའི་རྗེས་ལ་ལྷག་མ་ཅུང་
ཟད་བོར་ལ་གླུ་གར་གྱིས་ཚིམ་པའི་དོན་དུ། ཀོལླ་ལ་སོགས་ཅི་ཤེས་དང་། ཧེ་རུ་ཀ་ཡི་
གཟུགས་ཀྱི་གར། །དྲན་པ་མི་འཕྲོག་རྣལ་འབྱོར་པས། །འདོད་ཆགས་སེམས་ཀྱིས་བསྒོམ་
པའོ། །རྡོ་རྗེ་ཆོས་དང་སངས་རྒྱས་དང་། །རྣལ་འབྱོར་མ་དང་མ་མོ་ཡིས། །གླུ་དང་གར་
ལ་གོམས་བྱ་ཞིང་། །མཆོག་ཏུ་གླུ་དང་གར་བྱའོ། །རྒྱུན་དུ་གླུ་དང་གར་བྱེད་པ། །ཚོགས་
ཀྱི་གཙོ་བོའི་མདུན་བྱས་ནས། །དེ་ལ་དྲི་ནི་མཚོན་པར་བྱ། །སྒྲ་ནི་ཕྱི་རོལ་ཚལ་དུ་མཉན། །
དེའི་རྗེས་ལ་ཀུན་ཏུ་རུའི་སྦྱོར་བས་ཀྱང་ཚིམ་པར་བྱས་ཏེ། ཚིམ་པ་དྲུག་གོ །གལ་ཏེ་དེ་
199 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
མེད་ན་ནི་དཔའ་བོའི་སྟོན་མོ་ཞེས་བྱའོ། །དེ་དང་ལྡན་པ་ནི་ཚོགས་འཁོར་ཞེས་བྱའོ། །
དེ་ནས་ལྷག་མ་བསྡུས་ཏེ། འབྲུ་གསུམ་གྱིས་བྱིན་གྱིས་བརླབས་ལ་ཨ་ཀཱ་རོ་ཞེས་བྱ་བ་ལ་
སོགས་པ་དང་། ཨོཾ་ཨུ་ཙྪིཥྚ་བ་ལིཾ་ཏ་བྷ་ཀྵ་སཱི་སྭཱ་ཧཱ། ཞེས་བརྗོད་ལ་ལྷག་མ་ལ་དབང་བའི་
འབྱུང་པོ་ནམ་མཁའ་དང་མཉམ་པ་རྣམས་ཚིམ་པར་གྱུར་ལ། བྱང་ཆུབ་ལ་མཆིས་ཀྱི་བར་
དུ་བར་ཆད་ཞི་བར་མཛོད་ཅིག་ཅེས་བརྗོད་པར་བྱའོ། །དེ་ནས་ཆོ་ག་ལྷག་པ་དང་མ་ཚང་
བ་ཁ་བསྐང་བའི་ཕྱིར་ཡི་གེ་བརྒྱ་པ་འདོན་པར་བྱའོ། །དེའི་རྗེས་སུ་བཀྲ་ཤིས་ཀྱི་ཚིག་རྣམས་
ཀྱང་ཡིད་རྩེ་གཅིག་པས་འདོན་པར་བྱའོ། །དེ་ནས་མགྲོན་རྣམས་ལ་བཟོད་པར་གསོལ་
བ་བྱས་ལ། ཡི་གེ་བརྒྱ་པའི་མཐར་མཿབརྗོད་ལ་གཤེགས་སུ་གསོལ་ལོ། །དེའི་རྗེས་སུ་
རིགས་སུ་སྐྱེ་དང་ཞེས་བྱ་བ་ལ་སོགས་པ་དང་། རྡོ་རྗེ་འཛིན་སོགས་ཕྱག་འཚལ་ལོ། ཁྱེད་
ལ་རབ་ཏུ་དང་བ་ཡིས། །མཆོད་པའི་ཚོགས་ནི་རབ་ཕུལ་བས། །བདག་དང་མཐའ་ཡས་
སེམས་ཅན་ཀུན། །འཁོར་བའི་སྡུག་བསྔལ་སྤངས་ནས་ནི། །བདེ་མཆོག་རྡོ་རྗེ་འཛིན་རྒྱལ་
ཤོག །ཅེས་པ་དང་། སེམས་ཅན་ཐམས་ཅད་བདེ་གྱུར་ཅིག །སེམས་ཅན་ཐམས་ཅད་སྐྱོན་
མེད་པར། །གང་གི་ལམ་གྱིས་གྲོལ་འགྱུར་བ། །དེས་ནི་སངས་རྒྱས་ཉིད་ཐོབ་འགྱུར། །མ་
བསྒྲལ་བ་ཡང་བསྒྲལ་བར་བགྱི། །མ་གྲོལ་བ་ཡང་བདག་གིས་དགྲོལ། །རྣལ་འབྱོར་སྟོབས་
བྱ་བ་ཡི་དངོས། །དེ་ལྟ་བུ་ནི་ཡང་དག་བརྟགས། །ཞེས་བྱ་བ་ལ་སོགས་པ་དང་། སྨོན་
ལམ་རྣམ་པར་དག་པ་ཅི་ཡོད་པ་རྣམས་ཡོན་བདག་དང་བླ་མ་འཁོར་དང་བཅས་པས་
མགྲིན་གཅིག་ཏུ་ཡིད་རྩེ་གཅིག་པས་འདོན་པར་བྱའོ། །དེ་ནས་གཏོར་མ་ནི། སྔོན་ལ
འཇིག་རྟེན་པའི་གཏོར་མ་ལྷ་ཆེན་བརྒྱད་པོ་འཁོར་བཅས་དང་བྱ་བ་ལ་སོགས་པ་བཏང་།
འདས་པའི་རྩ་སྔགས་བཟླས་ཤིང་བསྐྱལ་བར་བྱ། གལ་ཏེ་དབང་བསྐུར་ལ་སོགས་པའི་
ཆོ་ག་གཞན་བྱེད་ན། འཇིག་རྟེན་པའི་གཏོར་མ་བཏང་ལ། འདས་པའི་གཏོར་མ་བར་
- 200 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ཆད་བསྲུང་བའི་ཕྱིར་བཞག་གོ །དེ་ལྟར་ན་དེར་ཚོགས་པ་རྣམས་ཀྱིས་ཚོགས་ཀྱི་འཁོར་
ལོའི་གཞུང་ནས་འབྱུང་བ་དང་། རྡོ་རྗེའི་གླུ་ནས་འབྱུང་བའི་ཆོ་ག་དང་མི་འགལ་བ་ཆང་